**Előterjesztés**

**Megmaradásunk Oszlopainak megvalósítása**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési forrás

**4. Tényállás bemutatása:**

Telki Önkormányzata Gyimesbükkel történt testvértelepülési megállapodásának 10 éves évfordulója alkalmával megfogalmazódott a gondolat egy nemzeti összetartozást szimbolizáló, méltó emlékmű létesítéséről Telkiben.

A képviselő-testület 107/2020.(X.5.) önkormányzati határozatával döntött arról, hogy a [gyimesbükki ,,Megmaradásunk Oszlopai](https://falinaptar2020gyimesbukk.webnode.hu/a-hit-kapuja-es-megmaradasunk-oszlopai/)nak” másolatait szeretné elkészíttetni és elhelyeztetni Telkiben.

Az emlékmű megvalósításának költsége 1,5 Mft-ra volt tervezve, ebből 250.000.- Ft támogatást a tavalyi év végén már biztosított az önkormányzat. A megvalósítás teljes költségéhez további 1.500.000.- Ft összegű támogatás biztosítására lenne szükség. Az elképzelések szerint az emlékoszlopok részben az önkormányzat, részben pedig lakossági adakozásból valósulnak meg.

Tekintettel arra, hogy az önkormányzat testvértelepülési kapcsolataival összefüggő feladatokat a Telki Kultúra Alapítványhoz delegálta praktikusnak tűnik az emlékmű megvalósításának lebonyolításába is az Alapítvány közreműködése.

A javaslatom értelmében az önkormányzat az Alapítvány részére támogatási formájában biztosítja a megvalósításhoz szükséges önkormányzati forrásokat. Az emlékoszlopok előreláthatólag a nyár folyamán készülnek el, telepítésüket az önkormányzat végzi.

Telki, 2021. május 20.

Deltai Károly

polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Megmaradásunk Oszlopainak megvalósítása**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A Gyimesbükkel kötött testvértelepülési megállapodásunk 10 éves évfordulója alkalmával megvalósítani tervezett ,,Megmaradásunk oszlopainak,, emlékmű elkészítésére az önkormányzat ……….- Ft összegű támogatás biztosít a Telki Kultúra Alapítvány részére a 2021.évi költségvetés terhére.

**Felelős:** Polgármester

**Határidő:** azonnal